CELEX: 32006R0205
Language: ro
Date: 2006-02-06 00:00:00
Title: Regulamentul (CE) nr. 205/2006 al Comisiei din 6 februarie 2006 de modificare a anexelor I și II la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală, cu privire la toltrazuril, dietilen glicol monoetileter și monooleat de polioxietilen sorbitanText cu relevanță pentru SEE.

Anunţ juridic important

|

32006R0205

Official Journal L 034 , 07/02/2006 P. 0021 - 0023

		20060206Regulamentul (CE) nr. 205/2006 al Comisieidin 6 februarie 2006de modificare a anexelor I și II la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală, cu privire la toltrazuril, dietilen glicol monoetileter și monooleat de polioxietilen sorbitan(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală [1], în special articolele 2 și 3,având în vedere avizele Agenției europene a medicamentelor elaborate de Comitetul pentru medicamentele de uz veterinar,întrucât:(1) Toate substanțele farmacologic active utilizate în cadrul Comunității la medicamentele de uz veterinar destinate administrării la animalele producătoare de alimente trebuie să fie evaluate în conformitate cu Regulamentul (CEE) nr. 2377/90.(2) Substanța toltrazuril este inclusă în anexa I la Regulamentul (CEE) nr. 2377/90 pentru pui și curci în ceea ce privește mușchii, pielea și grăsimea, ficatul și rinichii, cu excepția animalelor ale căror ouă sunt destinate consumului uman, și pentru porcine în ceea ce privește mușchii, pielea și grăsimea, ficatul și rinichii. Toltrazurilul este prevăzut, de asemenea, în anexa III la regulamentul menționat pentru bovine, în ceea ce privește mușchii, grăsimea, ficatul și rinichii, cu excepția animalelor producătoare de lapte destinat consumului uman, până la realizarea unor studii științifice. Aceste studii sunt deja încheiate și prin urmare este necesară extinderea domeniului de aplicare al toltrazurilului din anexa I la Regulamentul (CEE) nr. 2377/90, astfel încât să fie incluse și bovinele. De asemenea, domeniul de aplicare ar trebui să fie extins pentru reglementarea tuturor speciilor de mamifere producătoare de alimente, cu privire la mușchi, grăsime, ficat și rinichi, cu excepția animalelor producătoare de lapte destinat consumului uman, precum și a păsărilor de curte, în ceea ce privește mușchii, pielea și grăsimea, ficatul și rinichii, cu excepția animalelor ale căror ouă sunt destinate consumului uman.(3) Substanța dietilen glicol monoetileter este prevăzută în anexa II pentru bovine și porcine. Domeniul de aplicare ar trebui să fie extins astfel încât să cuprindă toate rumegătoarele.(4) Substanța polisorbat 80 este inclusă în anexa II la Regulamentul (CEE) nr. 2377/90 pentru toate speciile producătoare de alimente. Această poziție ar trebui să fie înlocuită cu termenul generic monooleat de polioxietilenă sorbitan, care include polisorbatul 80 și polisorbatul 81 pentru toate speciile producătoare de alimente.(5) Regulamentul (CEE) nr. 2377/90 ar trebui modificat în consecință.(6) Este indicat să se prevadă un interval de timp suficient înainte ca prezentul regulament să devină aplicabil, pentru a permite statelor membre să opereze, în conformitate cu dispozițiile prezentului regulament, orice modificare necesară a autorizațiilor de introducere pe piață a medicamentelor de uz veterinar în cauză, care au fost acordate în temeiul Directivei 2001/82/CE a Parlamentului European și a Consiliului de instituire a unui cod comunitar cu privire la medicamentele de uz veterinar [2].(7) Măsurile prevăzute de prezentul regulament sunt conforme cu avizul Comitetului permanent pentru medicamentele de uz veterinar,ADOPTĂ PREZENTUL REGULAMENT:Articolul 1Anexele I și II la Regulamentul (CEE) nr. 2377/90 se modifică în conformitate cu anexa la prezentul regulament.Articolul 2Prezentul regulament intră în vigoare în a treia zi de la data publicării în Jurnalul Oficial al Uniunii Europene.Se aplică de la 8 aprilie 2006.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 6 februarie 2006.Pentru ComisieGünter VerheugenVicepreședinte[1] JO L 224, 18.8.1990, p. 1. Regulament, astfel cum a fost modificat ultima dată prin Regulamentul (CE) nr. 6/2006 al Comisiei (JO L 3, 6.1.2006, p. 3).[2] JO L 311, 28.11.2001, p. 1. Directivă, astfel cum a fost modificată ultima dată prin Directiva 2004/28/CE (JO L 136, 30.4.2004, p. 58).--------------------------------------------------20060206ANEXĂA. La anexa I la Regulamentul (CEE) nr. 2377/90 se adaugă următoarea substanță:2. Agenți antiparazitari2.4. Medicamente care acționează asupra protozoarelor2.4.1. Derivate de triazinetrioneSubstanță (substanțe) farmacologic activă (active) | Reziduu marker | Specii de animale | CMR | Țesuturi-țintă |"Toltrazuril | Toltrazuril sulfonă | Toate speciile de mamifere producătoare de alimente [1] | 100 μg/kg | Mușchi |150 μg/kg | Grăsime [2] |500 μg/kg | Ficat |250 μg/kg | Rinichi |Păsări de curte [3] | 100 μg/kg | Mușchi |200 μg/kg | Piele + grăsime |600 μg/kg | Ficat |400 μg/kg | Rinichi |B. La anexa II la Regulamentul (CEE) nr. 2377/90 se adaugă următoarele substanțe:2. Compuși organiciSubstanță (substanțe) farmacologic activă (active) | Specii de animale |"Dietilen glicol monoetileter | Toate ierbivorele și porcinele" |3. Substanțe recunoscute în general ca inofensiveSubstanță (substanțe) farmacologic activă (active) | Specii de animale |"Monooleat de polioxietilenă sorbitan | Toate speciile producătoare de alimente" |[1] Nu se utilizează la animalele producătoare de lapte destinat consumului uman.[2] În cazul porcinelor, această LMR se referă la "piele și grăsime în proporții naturale".[3] Nu se utilizează la animalele producătoare de ouă destinate consumului uman."--------------------------------------------------